
Nr. 4561/ 11 decembrie 2023 

 
REFERAT DE APROBARE
la proiectul de hotărâre  privind aprobarea bugetului de venituri şi
 cheltuieli, rectificat, al Consiliului Local al comunei Târguşor,
 judeţul Constanța, pe anul 2023


	Ţinând cont de prevederile art. 3 și art. 4 din Legea nr. 500/ 2002 privind finanţele publice, cu modificările şi completările ulterioare, prevederile art. 19 alin. (1) și alin. (2) din Legea nr. 273/ 2006 privind finanţele publice locale, cu modificările şi completările ulterioare, prevederile art. 1 – art. 7 și art. 11 – art. 22 din Legea bugetului de stat pe anul 2023, nr. 368/ 2022 şi prevederile art. 129  alin. (2)  lit. b) şi alin. (4) lit. a), art. 139 alin. (1) şi alin. (3) lit. a) şi art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare, este necesară aprobarea bugetului de venituri şi cheltuieli, rectificat, al Consiliului Local al Comunei Târguşor, judeţul Constanţa, pe anul 2023.
         Aceasta se impune urmare Hotărârii Guvernului nr. 1183/2023 privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru unele unități administrativ- teritoriale, Situației privind beneficiarii și cuantumul ajutoarelor pentru combustibili solizi sau lichizi pentru luna 11/ anul 2023 și Situația privind beneficiarii și cuantumul suplimentului pentru combustibili solizi sau lichizi pentru luna 11/ anul 2023 comunicat de Compartimentul de asistență socială din cadrul primăriei comunei Târgușor și Comunicării primite de la Administrația Județeană a finanțelor publice Constanța privind sumele defalcate din Taxa pe Valoarea Adăugată pentru anul 2023.
       Având în vedere cele menţionate mai sus, se impune necesitatea adoptării unei hotărâri privind aprobarea bugetului de venituri şi cheltuieli, rectificat, al Consiliului Local al Comunei Târguşor, judeţul  Constanţa, pe anul 2023.
	In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

